# Zhengzhou

* No s'ha de confondre amb Zhangzhou.
Zhengzhou (xinès tradicional: 郑州, xinès simplificat: 郑州, pinyin: Zhèngzhōu, Wade-Giles: Chengchow) és la ciutat més gran i la capital de la província de Henan, a la República Popular de la Xina. Localitzada a prop del riu Groc, la ciutat ocupa una àrea de 1.062 km² i té una població de 3.220.000 habitants. És capçalera del municipi nivell prefectura de Zhengzhou el qual té una població de 6.977.000 habitants en una superfície de 7446,2 km².

## Història

La ciutat va ser la capital de la dinastia Shang que va regnar a la zona fa uns 3.500 anys. Aquesta dinastia és considerada una de les cultures més antigues del món juntament amb l'egípcia, l'índia i la babilònica.
El nom de Zhengzhou ve del període de la dinastia Sui, encara que per aquells temps el nom corresponia a l'actual ciutat de Chenggao. El govern, i la denominació de la ciutat, es van traslladar a l'actual Zhengzhou durant la dinastia Tang.

## Geografia

La ciutat prefectura de Zhengzhou (郑州 市, Zhengzhou Shì) té una superfície de 7446,2 km², té una població de 8.626.505 (2010) habitants i es troba just al nord del centre de la província de Henan, al sud del riu Groc. El municipi limita amb els municipis de Luoyang a l'oest, Jiaozou al nord-oest, Xinxiang al nord-est, Kaifeng a l'est, Xuchang al sud-est, i Pingdingshan al sud-oest.

## Clima

El clima presenta les quatre estacions ben diferenciades, amb una temperatura mitjana de 14,3 °C i unes precipitacions de 640 mm. El mes més plujós és el de juliol, mes en què es produeix la majoria de les precipitacions.

## Economia

Gairebé quatre milions dels habitants de Zhengzhou es dediquen a l'agricultura. Els principals productes agrícoles de la zona són la poma, el tabac, el cotó i el blat. La ciutat disposa també de nombroses indústries entre les quals destaquen les tèxtils i les de productes manufacturats.

## Llocs d'interès

* Restes arqueològiques de l'antiga ciutat Shan: ocupen una àrea de 25 km² al centre de la ciutat. Inclouen nombroses restes d'aquesta antiga ciutat com fonts, atuells o pous.
* Temple de Shaolin (少林寺 / Shàolínsì, "temple del bosc jove"): localitzat en una zona muntanyosa al nord-oest de la ciutat. El temple té una antiguitat de més de 1.500 anys i està destinat a l'estudi del budisme chan. Ocupa una àrea de 30.000 m² i durant la dinastia Tang va arribar a tenir més de 2.500 monjos.

## Fills il·lustres

* We Wei (escriptor) (1920 - 2008) Escriptor. Premi Mao Dun de Literatura de l'any 1982.

## Ciutats germanes

* Richmond, Estats Units
* Samara, Rússia
* Irbid, Jordània
* Jinju, Corea del Sud
* Cluj-Napoca, Romania
* Saitama, Japó

## Referències

* "郑州市情" (in zh-hans). 商都网. 2009年05月25日. http://travel.shangdu.com/wskhn/hddt/20090525-36096.shtml Arxivat 2012-07-15 at Archive.is.
* "隞都郑州与郑州小双桥遗址" (in zh-hans). http://cul.shangdu.com/xingyin/20090225-18744/index.shtml Arxivat 2012-04-03 a Wayback Machine..
* 经书威、郑州市地方史志办公室 (2002). 《郑州大辞典》. 中州古籍出版社. ISBN 7-5348-1822-2, 9787534818226.
* "中国地面国际交换站气候标准值月值数据集（1971－2000年）" (in Simplified Chinese). China Meteorological Administration. http://cdc.cma.gov.cn/shuju/index3.jsp?tpcat=SURF&dsid=SURF_CLI_CHN_MUL_MMON_19712000_CES&pageid=3.
* "郑州GDP4000亿意味着什么" (in zh-hans). CNTV. 2011年03月24日. http://news.cntv.cn/20110324/100897.shtml Arxivat 2012-03-08 a Wayback Machine..
* (Chinese) General information of Zhengzhou, Zhengzhou Government official website.
* Henan Shaolin Auto Co., Ltd.
* http://www.stockmarketwire.com/article/3957438/Nissan-increases-production-capacity-in-China.html
* "Zhengzhou New Area". http://www.zhengzhou.gov.cn/index.jsp?id=ff8080811d9048fb011d9a75a2f5011e&id_id=A118001006&name=varticles Arxivat 2012-11-30 at Archive.is. Retrieved 1 Nov 2009.
* RightSite.asia | Zhengzhou Hi-Tech Industrial Development Zone
* RightSite.asia | Zhengzhou Economic and Technological Development Zone
* RightSite.asia | Zhengzhou Export Processing Area
* "Direct air route launched between Henan and Taiwan" GOV.cn Feb. 9, 2009

## Enllaços externs

* Guia de turisme
* Zhengzhou Technology Markets Arxivat 2016-08-07 a Wayback Machine.
* Zhengzhou INTLR Tech Arxivat 2008-10-06 a Wayback Machine.
* Search for Zhengzhou bus lines Arxivat 2008-10-06 a Wayback Machine.
* Zhengzhou Connexions Arxivat 2016-06-29 a Wayback Machine.